สินค้าไทยฝืดส่งออกทรุด
ส่อปรับเป้าหลังหลายตลาดหยุดโตหดตัวเล็งขยายการค้าภายในอาเซียนเพิ่ม
21 พ.ค. 2556

ส่อปรับเป้าหลังหลายตลาดหยุดโตหดตัวเล็งขยายการค้าภายในอาเซียนเพิ่ม
“พาณิชย์” ส่อปรับเป้าส่งออก หลังตลาดหลายแห่งหดตัว ยุโรปหยุดโต เล็งขยายตลาดอาเซียนเพิ่ม
รายงานข่าวจากกระทรวงพาณิชย์ แจ้งว่า การประชุมผู้อำนวยการสำนักงานส่งเสริมการค้าในต่างประเทศ (ทูตพาณิชย์) วันที่ 21 พ.ค. โดยมีนายบุญทรง เตริยาภิรมย์ รมว.พาณิชย์ เป็นประธาน มีแนวโน้มปรับลดเป้าหมายการส่งออกปี 2556 จากเดิมขยายตัว89% เป็น 5% เนื่องจากมีหลายตลาดที่ขอปรับลดเป้าหมายการส่งออกแม้จะมีบางตลาดที่ปรับเพิ่ม
พร้อมกันนี้มีแนวโน้มที่จะปิดสำนักงานส่งเสริมการค้าระหว่างประเทศในภูมิภาคยุโรป สำหรับตลาดที่ขยายตัวติดลบ เพื่อนำงบประมาณและกำลังคนไปเปิดสำนักงานทูตฯ ใหม่ยังภูมิภาคที่สามารถขยายตลาดเพิ่มขึ้นได้อีก เช่น ตลาดอาเซียน อินเดีย เป็นต้น
นางชไมพร เจือเจริญ ผู้อำนวยการสำนักงานส่งเสริมการค้าระหว่างประเทศ นครคุนหมิง ประเทศจีน กล่าวว่า จะมีการปรับลดเป้าหมายการส่งออกไปตลาดจีนขยายตัวเหลือ 6% จากเป้าหมายเดิมคาดว่าขยายตัว 8% เนื่องจากเศรษฐกิจจีนในปีนี้มีแนวโน้มขยายตัวลดลง จากนโยบายของรัฐบาลจีนที่รณรงค์การบริโภคภายในประเทศ และมีการประหยัดค่าใช้จ่ายต่างๆ ซึ่งจะทำให้การส่งออกสินค้าไทยไปตลาดจีนปรับตัวลดลงด้วย
นางสมจินต์ เปล่งขำ ผู้อำนวยการสำนักงานส่งเสริมการค้าในต่างประเทศ ณ นิวยอร์ก สหรัฐ กล่าวว่า ตลาดสหรัฐยังคงเป้าหมายเดิมไว้ที่ 5% และยังไม่ปรับเป้าหมาย เนื่องจากเศรษฐกิจสหรัฐเริ่มกลับมาฟื้นตัว โดย 3 เดือนแรกเศรษฐกิจสหรัฐเริ่มกลับมาขยายตัว 2.6%
สำหรับกลยุทธ์การเจาะตลาดสหรัฐ จะเน้นตลาดเฉพาะ (นิช มาร์เก็ต) ซึ่งที่ผ่านมาได้มีการเจาะตลาดกลุ่มนี้ ด้วยการขายสินค้าให้กับสถาบันต่างๆ ของสหรัฐ เช่น เรือนจำและกองทัพ โรงเรียน รวมถึงสายการเดินเรือ และล่าสุดได้เจรจากับเรือเดินสมุทรของซีแอตเทิล ที่จะนำเข้าอาหารไทยเข้าไปใช้ในการเดินเรือ ซึ่งรูปแบบจะเน้นการสร้างมูลค่าเพิ่มสินค้า เช่น การส่งออกน้ำแกงปรุงสำเร็จ เพื่อใช้ประกอบอาหารไทยในตลาดสหรัฐ
ด้านปัญหาค่าเงินบาท ขณะนี้ยังไม่เห็นสัญญาณต่อการส่งออกสินค้าไทยในตลาดสหรัฐลดลง ยกเว้นสินค้ากุ้งแช่แข็ง เนื่องจากได้รับผลกระทบจากโรคตายด่วน (อีเอ็มเอส) ทำให้ไม่มีผลผลิตป้อนคำสั่งซื้อตลาดสหรัฐ โดยการส่งออกกุ้งไทย 3 เดือน ลดลงแล้ว 23.06% ซึ่งไทยส่งออกกุ้งสหรัฐลดลงมาอยู่อันดับ 2 รองจากอินเดีย
ด้านนายชูลิต สถาวร ผู้อำนวยการสำนักงานส่งเสริมการค้าในต่างประเทศ ณ กรุงลอนดอน สหราชอาณาจักร กล่าวว่า ภาพรวมการส่งออกตลาดยุโรปในปีนี้จะไม่ขยายตัว หรือขยายตัว 0% เนื่องจากเศรษฐกิจภูมิภาคยุโรปยังไม่ฟื้นตัวมากนัก ยกเว้นสินค้าอุปโภคและอาหารซึ่งยังมีความต้องการ
ได้ดีอยู่สิค้าส่วนการค้าระหว่างไทยและอังกฤษในไตรมาสที่ 1 ของปีนี้ ยังขยายตัวได้ 4.4%เนื่องจากไทยส่งออก
นางจีรนันท์ วงศ์มงคล ผู้อำนวยการสำนักงานส่งเสริมการค้าในต่างประเทศ ณ กรุงพนมเปญ ประเทศกัมพูชา กล่าวว่า ปีนี้ภาพรวมตลาดอาเซียนจะปรับเพิ่มเป้าหมายจากเดิมที่ขยายตัว 10% เป็น 11% จากปัจจัยหลายประเทศในอาเซียนมีการปรับเพิ่มเป้าหมายการส่งออก โดยอินโดนีเซียเพิ่มจาก 8% เป็น 10% จากเหตุผลอัตราขยายตัวทางเศรษฐกิจภายในขยายตัวดี เมียนมาร์เพิ่มจาก 30% เป็น 45% จากปัจจัยการเปิดด่านชายแดนเพิ่มขึ้น
อย่างไรก็ตาม มาเลเซียมีการปรับเป้าหมายลดลงจากการสนับสนุนบริโภคภายในแทนการนำเข้า และสินค้าไทยและมาเลเซียส่วนใหญ่เหมือนกัน เช่นเดียวกับบรูไนที่สาเหตุสำคัญมาจากการนำเข้าข้าวลดลงเพราะราคาข้าวไทยแข่งขันไม่ได้ ส่วนกัมพูชาคงเป้าหมายไว้ที่ 30%